Аслан Бжьаниа Аԥсны акриптовалиута арҳара иаҿагылоу ауснагӡатәқәа дрылацәажәеит
16:15 21.09.2021 (ирҿыцуп: 16:17 21.09.2021)
© Sputnik Майнинг
© Sputnik
2022 шықәса хәажәкырамзанӡа Аԥсны иахьаҵанакуа акриптовалиута арҳара азин ҟаҵам атәыла аенергосистема ауадаҩрақәа инарымаданы.
АҞӘА, цәыббра 21 - Sputnik. Ф-нызқь рҟынӡа акриптовалиута арҳаразы ахархәагақәа ауааԥсыра ирылганы аҵәахырҭа ҷыдаҿы ишьҭоуп ҳәа иҳәеит Аԥсны ахада Аслан Бжьаниа апресс-конференциаҿы.
Иара иажәақәа рыла, акриптовалиута арҳаразы аферма дуқәа ареспубликаҿы шамахамзар иаанымхеит, аха макьанагьы ауаа ирылоуп 30 нызқь рҟынӡа хархәага.
Аслан Бжьаниа иҳәеит атәыла анапхгара ари абизнес азакәаншьаҭа аҭара рҽазыршәараны ишыҟоу, анаплакыҩцәа акриптовалиута арҳара ахьрылшаша атехнопарк аартны.
4 Нанҳәа, 17:09
2022 шықәса хәажәкырамзанӡа Аԥсны иахьаҵанакуа акриптовалиута арҳара азин ҟаҵам атәыла аенергосистема ауадаҩрақәа инарымаданы.
Уажәтәи аамҭазы ареспубликаҿы амилициеи АШәМ аусзуҩцәеи алархәны ареидқәа мҩаԥысуеит закәаншьаҭада афымцатә ҳақәа зҽырԥызшьуа атәылауаа раанкыларазы.
Ииасыз ахәашазы аԥыза-министр "Амшынеиқәафымцамч" анапхгареи араионтә хаҭарнакцәеи алархәны имҩаԥигаз аилацәажәараҿы иҳәан амаининг иаҿагыланы имҩаԥыргаз ауснагӡатәқәа иззыԥшыз алҵшәақәа шаанамырԥшыз.